Diari Oficial de la Generalitat Valenciana


Sumari del DOGV 5314, del 31-07-2006 (2006/9144)

Exposició pública de projecte d'estudi de detall de l'illa 1 del sector 03-SU-R, situat entre la carretera Ribesalbes, ronda Sud i avingudes Vila-real i Enrique Gimeno.
------------------------------------------------------------------------------------------------------------------------------------------------------------------------

### Dades del document

Número de DOGV
:   5314

Data del DOGV
:   31-07-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/9144


Organisme emissor
:   Ajuntament de Castelló de la Plana

Tipus de document
:   Anunci

Exposició pública de projecte d'estudi de detall de l'illa 1 del sector 03-SU-R, situat entre la carretera Ribesalbes, ronda Sud i avingudes Vila-real i Enrique Gimeno. [2006/S9144]  
La Junta de Govern Local en sessió duta a terme el dia 19 de maig de 2006 va adoptar el següent acord:  
«Vist l'expedient que s'està tramitant per a aprovar el projecte d'estudi de detall de l'illa 1 del sector 53 QS-Y, Vil·la Dolores situat entre la carretera Ribesalbes, la ronda Sud i les avingudes Vila-real i Enrique Gimeno i els següents,  
Antecedents:  
1. En data 25 de gener de 2001, l'Ajuntament Ple va aprovar el pla parcial i el programa d'actuació integrada del sector suara esmentat i va adjudicar el seu desenvolupament a la mercantil Kid Bross, SL.  
2. El pla parcial aprovat permet promoure estudis de detall en qualsevol de les seues illes, sempre que, aquest comprenga una illa o unitat urbana equivalent completa, amb l'objecte, entre altres, de reordenar volums.  
3. En data 10 de gener de 2006, la mercantil Bigeco, SA, va presentar, per a la seua tramitació i aprovació municipal, un estudi de detall de l'illa 1 del sector 80 LY-U, i,  
Tenint en compte que:  
I. L'objecte de l'estudi de detall és ordenar la volumetria assignada pel pla parcial en l'illa 1, sense superar l'edificabilitat del pla suara esmentat.  
II. L'edificabilitat es distribueix en un conjunt que queda estructurat en sis blocs de 8 plantes, amb una altura de cornisa de 24 metres, una separació entre blocs de 16 metres, una superfície ocupada de 3.549 m²s i un volum envoltant de 28.392 m²t, per la qual cosa s'ajusta al planejament superior i s'escau la seua tramitació.  
III. De l'article 79 de la Llei Urbanística Valenciana es desprén que els estudis de detall es formularan per a àrees o en els supòsits previstos en els plans parcials, tal com ocorre en aquest cas.  
IV. Els articles 101, 87 i 90 de la referida norma, preveuen la suspensió de llicències com a acte aparellat a l'exposició pública dels instruments de planejament i la possibilitat dels particulars per a promoure plans de desenvolupament i l'obligació d'exposar-los al públic durant el termini d'un mes.  
V. L'article 127.1.c) de la Llei Reguladora de Bases de Règim Local, determina que la Junta de Govern Local aprovarà els projectes d'instruments d'ordenació urbanística l'aprovació definitiva dels quals corresponga al Ple, per la qual cosa s'escau aprovar el projecte d'estudi de detall i la seua exposició al públic.  
Per tot això, vistos els preceptes mencionats i els informes de l'arquitecta municipal i del cap del Negociat de Planejament, conformats pel cap de la Secció de l'Agència de Desenvolupament Urbanístic, s'acorda:  
1. Aprovar el projecte d'estudi de detall per a l'ordenació de volums en l'illa 1 del sector 28 GG-H Vil·la Dolores, visat amb el núm.2006/1761-1.  
2. Exposar al públic durant el termini d'un mes a efectes d'al·legacions l'esmentat estudi de detall i suspendre l'atorgament de llicències d'activitat, parcel·lació, edificació i demolició en l'àmbit afectat.»  
La qual cosa es fa pública per a general coneixement. L'esmentat projecte podrà ser consultat en les dependències municipals de l'Agència de Desenvolupament Urbanístic, situada en l'avinguda dels Germans Bou, núm. 16, 3r pis, de dilluns a divendres, de 09.00 a 13.00 hores, per tal que qualsevol persona interessada puga consultar la documentació i formular-hi les al·legacions que creguen convenients.  
Castelló de la Plana, 19 de juny de 2006.. L'alcalde: Alberto Fabra Part.